text: নূরিয়া ইসলামিয়া আলিম মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
  
  অবস্থান 
  প্রতিষ্ঠানটি চট্টগ্রাম জেলার সীতাকুণ্ড উপজেলার কুমিরা ইউনিয়নে অবস্থিত।
  
  ইতিহাস 
  ১৯৬৯ সালে মাদ্রাসাটি প্রতিষ্ঠিত হয়। প্রফেসর শাহসুফি আলহাজ্ব হযরত মাওলানা মোহাম্মদ নুরুল আবছার রহিমাহুল্লাহ, পীর সাহেব, সীতাকুন্ড  মাদ্রাসাটি প্রতিষ্ঠা করেন এবং মাদ্রাসার জন্য জমি দান করেন শাহসুফি হাজী মোহাম্মদ বদিউজ্জামান। প্রতিষ্ঠাকাল থেকে ২০১৯ সালের ডিসেম্বর পর্যন্ত আমৃত্যু নূরিয়া ইসলামিয়া আলিম মাদ্রাসার পরিচালনা-ব্যবস্থাপনার সার্বিক দায়িত্ব পালন করেছিলেন তদীয় সাহেবজাদা এবং প্রফেসর মাওলনা মোহাম্মদ নুরুল আবছার রহিমাহুল্লাহর প্রধান খলিফা মরহুম শাহসুফী আলহাজ মাওলানা মোহাম্মদ শামসুল ইসলাম ইবনে বদিউজ্জামান সাহেব (রহিমাহুল্লাহ), পীর সাহেব, দারুল মারেফাত, ছোট কুমিরা, চট্টগ্রাম।
  
  ব্যবস্থাপনা 
  মাদ্রাসা পরিচালনার জন্য ইসলামী বিশ্ববিদ্যালয় কুষ্টিয়ার সাবেক ভাইস চ্যান্সেলর জনাব আলহাজ্ব ড. মুহাম্মদ ইনাম উল হক-কে সভাপতি করে ১১ জন বিশিষ্ট পরিচালনা পরিষদ রয়েছে।
  
  শিক্ষকবৃন্দ 
  মাদ্রাসার অধ্যক্ষ জনাব মাওলানা মোহাম্মদ নুরুন্নবী জেহাদী।
  
  অবকাঠামো 
  মাদ্রাসার মূল ভবনটি একটি চারতলা ভবন।
  
  শিক্ষা কার্যক্রম 
  এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে ছয় শতাধিক শিক্ষার্থী অধ্যয়নরত আছে।
  
  ফলাফল ও কৃতিত্ব 
  বিগত বছরের পাশের হার ৯৬%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।
  
  আরো দেখুন 
   সীতাকুণ্ড উপজেলার শিক্ষা প্রতিষ্ঠানের তালিকা
  
  তথ্যসূত্র
  
  বহিঃসংযোগ 
  
  বিষয়শ্রেণী:সীতাকুণ্ড উপজেলার শিক্ষা প্রতিষ্ঠান
title: নূরিয়া ইসলামিয়া আলিম মাদ্রাসা